《南歌子（九日次赵季益韵）》
宋代·姚述尧

人在烟云里，山横碧落旁。望中缥缈是仙乡。幸有佳朋何惜、醉斜阳。

公子传杯速，骚人练句忙。悠然此兴未能忘。似觉庭花全胜、去年黄。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。